ועדת הכספים, כנסת 20, פרוטוקול מספר 868, 2017-11-27 12:30

משה גפני: אני מחדש את הישיבה.

משה גפני: אנחנו בסעיף האחרון בסדר היום: חידוש הדיון בהצעת חוק קרן קיימת לישראל (תחולת דיני המס והוראת שעה), התשע"ח.

משה גפני: לפי סעיף 89 לתקנון, בבקשה היועצת המשפטית.

משה גפני: אני מבקש ככה: אני מבקש למשוך את ההצעה ממליאת הכנסת.

משה גפני: אנחנו אישרנו את זה בלילה ארוך במליאת הכנסת ופתאום התברר, אף אחד לא הודיע לי באופן פורמלי אבל ככה אמרו לי לאחר מכן, שהם הגיעו להסכם עם קק"ל לגבי הכסף, שהם יעבירו מיליארד 980 מיליון, וממילא מבחינתם החוק התייתר.

משה גפני: מבחינתי החוק לא התייתר.

משה גפני: אני מבקש למשוך את זה לכאן.

משה גפני: אני לא אומר, יכול להיות שזה ייקח זמן אבל אנחנו דיברנו, גם האופוזיציה וגם הקואליציה, אנחנו דיברנו על זה שצריך להכניס את זה למשטר של מיסוי.

משה גפני: זה טובת העובדים, זה טובת החברה, זה טובת העניין, זה גם לא יוצר את האפליה הזאת.

משה גפני: זאת היתה העמדה, ויכול להיות שאנחנו נמשיך את הדיון כאן אבל קודם כל, מה שאני מבקש עכשיו זה למשוך את הדיון ממליאת הכנסת ולהחזיר את זה לוועדה.

<שגית אפיק: מבחינת התקנון, לפי סעיף 89 לתקנון, ככל שעדין לא החלה הקריאה השנייה במליאה, הוועדה רשאית לקבל החלטה שהיא רוצה לחדש את הדיונים בהצעת החוק, למשוך אותה מהמליאה בהודעה לכנסת.

משה גפני: תודה רבה.

מיקי לוי: אדוני, אני מלכתחילה סברתי שהיה ראוי שאנחנו נלך למסלול של מיסוי, וגם הגשתי אליך מכתב בעניין הזה.

מיקי לוי: לשמחתי, גם הגענו להסכמה שזו הדרך הנכונה והנבונה, למסות את רווחי הקרן הקיימת.

מיקי לוי: זה היה מכניס סדר.

מיקי לוי: אפילו בשלב הזה אמרתי: עזוב, אני מוכן לוותר על הדרישה שלי, שקרן קיימת תהיה מפוקחת על ידי מבקר המדינה שאגב, בחוק מבקר המדינה, הוא יכול לקחת פרקים בחוק ולהגיד: את זה אני לא מפרסם לציבור.

מיקי לוי: אם מישהו היה לו חשש ממשי מפרסום הקרקעות של קרן קיימת, בחוק מוקנית למבקר המדינה באופציה לא לפרסם חלקים בדוח הזה.

מיקי לוי: אני לא הסכמתי מלכתחילה עם המהלך שעשה משרד האוצר, ואני אומר לך שאין מילה אחרת חוץ מאשר סחיטה באיומים.

מיקי לוי: אנחנו היינו, ואני משתמש במושג משטרתי – אנחנו כולנו היינו בערב הזה כאן, וראינו איך פקידות האוצר, ואני לא מתבייש להגיד יחד עם המנכ"ל, מהלכת אימים, ואני לא מחסידי קרן קיימת.

מיקי לוי: הרי אני הגשתי שלוש פעמים את חוק קרן קיימת שכשל לצערי, וראינו איך מהלכים אימים על הקרן הקיימת ודוחקים אותם לפינה ומאימת החוק, קרן קיימת נסוגה ואמרה: אוקי, נשלם שני מיליארד שקלים.

מיקי לוי: מה קרה?

מיקי לוי: הלך יושב הראש, חבר הכנסת לשעבר מר עטר, שישב פה בדיון, הלך לדירקטוריון שלו, בדירקטוריון כנראה שהוא קיבל על הראש והנה, חזר ולמחרת הודיעו שאין הסכם.

מיקי לוי: ברגע שהודיעו שאין הסכם, כל המערכת הממשלתית/אוצר נכנסו לאופנסיבה של תקיפה.

מיקי לוי: אמרו: אין הסכם?

מיקי לוי: חוזרים לוועדת הכספים להעביר חוק.

מיקי לוי: ועדת הכספים אינה כלי שרת של אף אחד.

מיקי לוי: ברוך השם, ידענו להיות כאן עצמאיים גם כשזה היה לטובת הממשלה וגם כשהיה נגד הממשלה כי טובת הציבור עומדת לנגד עינינו, ומחובתנו לפקח על עבודת הממשלה.

מיקי לוי: את זה למדתי מהיום הראשון שהתיישבתי כאן.

מיקי לוי: והנה, עוד פעם אחרי שעשו בנו שימוש ככלי ריק, כאבן שאין לה הופכין, אין לי ממש מילים, כסמרטוט, זרקו אותנו עוד פעם הצידה אחרי שהצבענו כאן והגענו לידי סיכומים, קואליציה ואופוזיציה - -

משה גפני: פה אחד.

מיקי לוי: - - פה אחד, מתוך רצון להיטיב את עבודת הממשלה, מתוך רצון להעניק את הכסף לממשלה, אמרו: לא, אנחנו מאחורי גבכם עוד פעם מנהלים משאים ומתנים בין האוצר לבין קרן קיימת/ממשלה, לא צריכים אתכם.

מיקי לוי: והנה, נודע לנו אפילו לא בצורה רשמית, תתביישו לכם.

מיקי לוי: לא מישהו מכם הרים טלפון ליו"ר הוועדה, לא שלח לו איזו פיסת מילה, איזה מייל שהיום זה כאן ואמר לו: אדוני היושב ראש, דע לך, הגענו ליידי סיכום, אנחנו מייתרים את החוק.

מיקי לוי: נגמר.

מיקי לוי: עשו בנו שימוש, נגמר.

מיקי לוי: אנחנו הלכנו לדרכנו, הם הלכו לדרכם.

מיקי לוי: אדוני, אני אומר לך, גם עם ההסכם הבא, אנחנו צריכים לחוקק חוק מיסוי הקרן הקיימת לאורך שנים כשהראיה שלנו זה לטווח ארוך.

מיקי לוי: לא יתכן שמחר תהיה ממשלה אחרת ובעוד ארבע שנים ממשלה נוספת, בעוד שמונה שנים, וכל ממשלה תתנהג כשודד בדרך.

מיקי לוי: אין מילה אחרת.

מיקי לוי: ולכן אדוני, אני שמח מאוד על המגמה שלך למשוך את החוק חזרה לוועדה כדי שנדון.

מיקי לוי: אין לי תשובות חד-משמעיות, אני רק יודע שאהיה מאוד נחוש ומאוד ארצה יחד עם חברי ואתך למסות את קרן קיימת מדי שנה, ובא גואל לישראל מהקופסה הכחולה הזאת, שלצערי הפכה להיות שחורה.

משה גפני: תודה רבה.

משה גפני: אתה לא היית קודם, מיקי רוזנטל, אני רק רוצה להגיד מבחינת העבודות: החוק הזה היה פרק בחוק ההסדרים הקודם.

משה גפני: אני רציתי להביא אותו אז אבל זה חוק ממשלתי, הם אמרו לי שהגיעו להסדר, לא היה את כל התהליך שהיה כאן ולכן, בסופו של דבר לא הבאנו את זה לדיון.

משה גפני: אני כל הזמן במגמה, אני חושב שזה לטובת העובדים, זה מה שאמרתי קודם.

משה גפני: אני חושב שזה לטובת החברה.

משה גפני: אנחנו לא נמצאים בעידן שכל הזמן יחזיקו את העניין הזה.

משה גפני: יתנהל משא ומתן כמה כסף הם מעבירים ולא ימסו וכולי וכולי.

משה גפני: אני, כאשר ראיתי שיש מגמה שם של מחלוקת, אני הבאתי את זה ביוזמתי.

מיקי לוי: נכון.

משה גפני: אני לא הבאתי את זה על פי בקשת הממשלה.

משה גפני: הבאתי את זה ביוזמתי.

משה גפני: דווקא הממשלה שלחה שני חברי כנסת שיכינו הצעת חוק פרטית, הם אפילו לא ידעו שיש חוק שנמצא כאן, על שולחן הוועדה, והבאתי את זה במגמה ודיברנו על זה כל הזמן.

משה גפני: אני מקווה שהממשלה לא תמשוך את החוק.

משה גפני: אם הממשלה תמשוך את החוק – אני מקווה שהיא לא תמשוך - -

מיקי רוזנטל: נביא אנחנו חוק.

משה גפני: אז אני מודיע: אנחנו נביא הצעת חוק.

משה גפני: אם הממשלה תמשוך את החוק, אנחנו נביא הצעת חוק פרטית.

משה גפני: אני חוזר עכשיו בשביל שי באב"ד: אני סבור שצריך למסות, לא לעשות את ההסדרים האלה.

משה גפני: הם לא מכובדים.

משה גפני: אנחנו נמצאים ב-2017.

מיקי לוי: אני רק רוצה להעיר, ואני מוכן להפוך את זה לחוק של הוועדה: אתמול הגשתי הצעת חוק פרטית שאומרת חד-משמעית למסות את הקרן הקיימת.

מיקי לוי: אני מוכן - -

משה גפני: זה כאן עכשיו, חבל.

מיקי לוי: - - אני מוכן לבטל את ההצעה הפרטית שלי, לתת אותה שיבחנו גם את הניסוח, ולהפוך אותה לחוק של הוועדה.

משה גפני: מיקי רוזנטל.

מיקי רוזנטל: אדוני היושב ראש, מאחר ואנחנו היינו רק תפאורה לחוק הזה ואף אחד לא באמת התכוון להעביר את החוק הזה לעולם – 1.

מיקי רוזנטל: זה מבייש את הכנסת, כבר התייחסנו - -

משה גפני: לא כל כך מדויק אבל בסדר.

מיקי רוזנטל: אבל אני אגיד לך עוד משהו:

מיקי רוזנטל: זה לא יכול להיות שהתשלומים של קק"ל למדינה יהיו איזה סוג של משא ומתן בין קק"ל לאוצר, והדבר הזה צריך להית מוסדר סופית בחוק.

מיקי רוזנטל: דבר שלישי – אני אומר לך שאם אנחנו נקדם את החוק הממשלתי, הם ימשכו אותו.

מיקי רוזנטל: ולכן אדוני, אני מציע לך בלי קשר, בוא נניח כבר חוק פרטי ושיתחילו לספור את הימים.

מיקי רוזנטל: הלחצים כל כך גדולים.

מיקי רוזנטל: עברת אותם לבד, אני גם עברתי חלק מהלצים האלה.

מיקי רוזנטל: לא כדאי פשוט שהדבר יהיה בשליטת הממשלה, שתהליך החקיקה הזה יהיה בשליטת הממשלה משום שהממשלה, יש לה אינטרסים שונים וכולי וכולי.

מיקי רוזנטל: אולי זה גם ישמש קצת קופה קטנה לכל מיני עניינים שכבר דנו בהם בעבר.

מיקי רוזנטל: ולכן אדוני, אני מציע שבמקביל נציג חוק ומה שיגיע לסיום, יגיע לסיום.

משה גפני: מנכ"ל משרד האוצר, אתה רוצה להתייחס?

משה גפני: לא חייב.

<שי באב"ד: לא.

משה גפני: אני אבקש על פי סעיף 89 לתקנון הכנסת, אני מבקש למשוך את החוק שאושר כאן בקריאה שנייה ושלישית, ולמשוך אותו ממליאת הכנסת, להחזיר אותו חזרה לוועדת הכספים כדי שזה יהיה מונח כאן, על השולחן.

משה גפני: במקביל, זה לא קשור בכלל להחלטה הזאת, נבחן את ההצעה שלו ונראה.

משה גפני: מי בעד אישור משיכת החוק ממליאת הכנסת לוועדה?

משה גפני: בעד – 3

משה גפני: נמנעים – אין

משה גפני: החוק חזר לוועדת הכספים, ובהתאם להתמשכות הזמן אנחנו נקיים בו דיון, ואנחנו סבורים שצריכים למסות ולא ללכת לשום תהליך אחר.

מיקי רוזנטל: - - - לא יפגע בהחלטות הממשלה המובטחות - -

משה גפני: אתה רוצה לברך את הוועדה או משהו?

<שי באב"ד: אני תמיד מברך את הוועדה, מה זאת אומרת?

<שי באב"ד: עבודת הוועדה ברוכה.

משה גפני: תודה רבה רבותי.

משה גפני: הישיבה נעולה.